লালমনিরহাট, ২৬ জুন (শীর্ষ নিউজ ডটকম): লালমনিরহাটের পাটগ্রামে নবীনগরের রেলক্রসিং এলাকায় সড়ক র্দুটনায় ১ জন নিহত এবং ২ জন আহত হয়েছে। শনিবার গভীর রাতে এ দুর্ঘটনার পরই ঘাতক ট্রাকটি দ্রুত পালিয়ে যায়।  পাটগ্রাম থানা পুলিশ জানায়, কুড়িগ্রাম থেকে একটি মাল বোঝাই ট্রাক পাটগ্রামে আসার পথে একটি ভ্যানকে পেছন দিক থেকে ধাক্কা দেয়। এতে ঘটনাস্থলেই ভ্যানের যাত্রী নাসির উদ্দিন (৫৫) মারা যায় এবং ভ্যানচালকসহ ২ জন আহত হয়। এদেরকে রাতেই রংপুর মেডিকেলে নেয়া হয়। নিহত নাসির  উদ্দিনের বাড়ি নিকটস্থ হাতিবান্ধা উপজেলার ফকিরপাড়া গ্রামে এবং তার বাবা মৃত দলিল উদ্দিন বলে পুলিশ জানায়।  এ ব্যাপারে পাটগ্রাম থানায় একটি মামলা হয়েছে।  (শীর্ষ নিউজ ডটকম/প্রতিনিধি/রাজ/১৫.৪২ ঘ.)